Tisebbalin waɛrent i lxedma, ad t-id mesleḍ am akka ad t-id sbedeḍ tamedit-nni ad as-terruḍ nnefṣ, mi tulli ad as-tegeḍ imi ad tuɣaleḍ ad as-tegeḍ rebɛa n yifassen, sin s ya sin s ya, mxalafen llan wigad ɣezzifen, llan iṭuṭḥanen mi tekfiḍ ad tt-tesɛedleḍ irkel ad tt-id tettiḍ ad astekseḍ lqaɛ ilaq ur tettḥarik ara ad teqqim ad tt-yewet ubeḥri, mi tekkaw ad tuɣaleḍ ad temziḍ, tasebbalt ilaq tmesleḍ tmelqeḍ-tt si zdaxel xaṭer mi tekfa uz tezmireḍ ara ad temziḍ s zdaxel, ad tt-nemzi s ufella ad tt-nɛellem s ucebḥan neqqar-as lmeḍlu, ad nuɣal ad tt-nɛelem s uberkan ad as-nerrui azeggaɣ; ad nuɣal ad d-naxdem tiqedyaḥ guged i ntett zik imensi, zik jmiɛ i ntett, ad neg tibeqcin ,xeddem-itent am tbaqit taṭuṭaḥt, ad nuɣal ad tt-nemzi ad tt-nɛellemɣef yiri ucebḥan ad as-tegeḍ azeggaɣ d axel, ad as tegeḍ tifednin.